**Р Е Ш Е Н И Е № 68**

**гр. Габрово, 23.01.2018 година**

**В ИМЕТО НА НАРОДА**

Административен съд Габрово в закрито съдебно заседание от двадесет и трети януари, две хиляди и осемнадесета година, в състав:

**ПРЕДСЕДАТЕЛ: СВЕТЛОЗАР РАЧЕВ**

**ЧЛЕНОВЕ: ГАЛИН КОСЕВ**

**ДАНИЕЛА ГИШИНА**

          и секретар Мариела Караджова, при участието на………………., сложи за разглеждане докладваното от съдия КОСЕВ Адм.д. № 297 по описа на Административен съд Габрово за 2017 година и за да се произнесе взе предвид следното:

             Производството е по чл. 247 ГПК във вр. с чл. 144 от АПК.

Образувано е по протест на Окръжен прокурор при Окръжна прокуратура Габрово– Милчо Генжов, против част от Наредба за реда за придобиване, управление и разпореждане с общинско имущество на Общински съвет Трявна- чл. 85, ал. 2, т. 1 и чл. 88, ал. 2, т. 1 от Наредбата.

С Решение №179/28.12.2017г. по делото съдът е отменил Наредба за реда за придобиване, управление и разпореждане с общинско имущество на Община Трявна /приета с Решение №127 от 29.09.2008г. на ОбС Трявна/ в ЧАСТТА Й ДОСЕЖНО чл. 85, ал. 2, т. 1 и чл. 88, ал. 1, т.1 от Наредбата, като незаконосъобразна.

Видно от съдържанието на депозирания Протест искането е за отмяна на чл. 85, ал. 2, т. 1 и чл. 88, ал. 2, т. 1 от посочената Наредба, а не както е отразено в диспозитива на Решението- чл. 88, ал. 1, т. 1 от Наредбата, като състава на съда е коментирал факта, че са налице основания за отмяна именно на протестираната разпоредба- чл. 88, ал. 2, т. 1 от Наредбата. В този смисъл е налице очевидна фактическа грешка.

Съдът намира така заявеното искане за основателно. Видно от съдържанието на Протеста, същият е бил насочен срещу посочения текст от Наредбата- чл. 88, ал. 2, т. 1. В постановеното по делото Решение №179/28.12.2017г. съдът е постановил мотиви за това, че са налице основания за отмяна именно на протестираните текстове- чл. 85, ал. 1, т. 1 и чл. 88, ал. 2, т. 1 от Наредбата. В диспозитива на съдебния акт липсва подобно произнасяне досежно чл. 88, ал. 2, т. 1, като в този смисъл диспозитива на Решение №179/28.12.2017 следва да бъде поправен, като вместо отмяна на чл. 88, ал. 1, т. 1 бъде постановена отмяна на чл. 88, ал. 2, т. 1 от  Наредба за реда за придобиване, управление и разпореждане с общинско имущество на Общински съвет Трявна.

В срока по чл. 247, ал. 2 от ГПК страните по делото са уведомени за така заявеното искане, но същите не изразяват становище в указания им срок.

Искането за поправка на очевидна фактическа грешка в диспозитива на Решение №179/28.12.2017г. по АД№297/2017г. на АС Габрово е основателно, като така постановения съдебен акт следва да бъде поправен в частта на диспозитива си- вместо „отмяна на чл. 88, ал. 1, т. 1 бъде постановена отмяна на чл. 88, ал. 2, т. 1 от  Наредба за реда за придобиване, управление и разпореждане с общинско имущество на Общински съвет Трявна“.

Мотивиран от горното и на осн. чл. 247 от ГПК във вр. с чл. 144 от АПК, съдът

Р Е Ш И :

ДОПУСКА поправка на очевидна фактическа грешка в диспозитива на Решение №179/28.12.2017г. по АД№297/2017г. на АС Габрово, като вместо „отмяна на чл. 88, ал. 1, т. 1 бъде постановена отмяна на чл. 88, ал. 2, т. 1 от  Наредба за реда за придобиване, управление и разпореждане с общинско имущество на Общински съвет Трявна“.

Решението подлежи на обжалване в 14- дневен срок от съобщението.

**ПРЕДСЕДАТЕЛ:**

**1.**

**2.**